CELEX: 62018TN0131
Language: da
Date: 2018-02-28 00:00:00
Title: Sag T-131/18: Sag anlagt den 28. februar 2018 — Deichmann mod Kommissionen

30.4.2018   
            
            
               DA
            
            
               Den Europæiske Unions Tidende
            
            
               C 152/48
            
         Sag anlagt den 28. februar 2018 — Deichmann mod Kommissionen
   (Sag T-131/18)
   (2018/C 152/58)
   Processprog: engelsk
   
      Parter
   
   
      Sagsøger: Deichmann SE (Essen, Tyskland) (ved advokaterne S. De Knop, B. Natens, A. Willems og C. Zimmermann)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Sagen antages til realitetsbehandling.
            
         
               —
            
            
               Annullation af Kommissionens gennemførelsesforordning (EU) 2017/2232 af 4. december 2017 om genindførelse af en endelig antidumpingtold og endelig opkrævning af den midlertidige told på importen af visse typer af fodtøj med overdel af læder med oprindelse i Folkerepublikken Kina og Vietnam og produceret af en række eksporterende producenter i Folkerepublikken Kina og Vietnam og om gennemførelse af Domstolens dom i de forenede sager C-659/13 og C-34/14 (EUT 2017, L 319, s. 30).
            
         
               —
            
            
               Europa-Kommissionen tilpligtes at betale sagsomkostningerne.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført fem anbringender.
   
               1.
            
            
               Første anbringende om, at Kommissionens gennemførelsesforordning (EU) 2017/2232 (1), idet der er handlet uden gyldigt retsgrundlag, tilsidesætter princippet om kompetencetildeling i henhold til artikel 5, stk. 1 og 2, TEU, og under alle omstændigheder princippet om institutionel ligevægt i henhold til artikel 13, stk. 2, TEU.
            
         
               2.
            
            
               Andet anbringende om, at Kommissionens gennemførelsesforordning (EU) 2017/2232, idet der ikke er truffet de nødvendige foranstaltninger til at efterkomme Domstolens dom i de forenede sager C&J Clark International, C-659/13 og C-34/14 tilsidesætter artikel 266 TEUF.
            
         
               3.
            
            
               Tredje anbringende om, at Kommissionens gennemførelsesforordning (EU) 2017/2232, idet der indføres en antidumpingtold på import af fodtøj, »som fandt sted i anvendelsesperioden for Rådets forordning (EF) nr. 1472/2006 (2) og Rådets gennemførelsesforordning (EU) nr. 1294/2009 (3)«, tilsidesætter artikel 1, stk. 1, og artikel 10, stk. 1, i forordning (EU) 2016/1036 (4) og retssikkerhedsprincippet (ikke tilbagevirkende kraft).
            
         
               4.
            
            
               Fjerde anbringende om, at Kommissionens gennemførelsesforordning (EU) 2017/2232, idet der pålægges en antidumpingtold uden at der foretages en ny vurdering af Unionens interesser tilsidesætter artikel 21 i forordning (EU) 2016/1036, og at det under alle omstændigheder ville have været åbenbart urigtigt at konkludere, at det var i Unionens interesse at pålægge antidumpingtolden.
            
         
               5.
            
            
               Femte anbringende om, at Kommissionens gennemførelsesforordning (EU) 2017/2232, idet der vedtages en retsakt, der går videre end nødvendigt for at nå dens mål, tilsidesætter artikel 5, stk. 1 og 4, TEU.
            
         
      (1)  Kommissionens gennemførelsesforordning (EU) 2017/2232 af 4.12.2017 om genindførelse af en endelig antidumpingtold og endelig opkrævning af den midlertidige told på importen af visse typer af fodtøj med overdel af læder med oprindelse i Folkerepublikken Kina og Vietnam og produceret af en række eksporterende producenter i Folkerepublikken Kina og Vietnam og om gennemførelse af Domstolens dom i de forenede sager C-659/13 og C-34/14 (EUT 2017, L 319, s. 30).
   
      (2)  Rådets forordning (EF) nr. 1472/2006 af 5.10.2006 om indførelse af en endelig antidumpingtold og endelig opkrævning af den midlertidige told på importen af visse typer af fodtøj med overdel af læder med oprindelse i Folkerepublikken Kina og Vietnam (EUT 2006, L 275, s. 1).
   
      (3)  Rådets gennemførelsesforordning (EU) nr. 1294/2009 af 22.12.2009 om indførelse af en endelig antidumpingtold på importen af visse typer fodtøj med overdel af læder med oprindelse i Vietnam og i Folkerepublikken Kina som udvidet til også at omfatte import af visse typer fodtøj med overdel af læder afsendt fra Macao SAR, uanset om den er angivet med oprindelse i Macao SAR eller ej, som følge af en udløbsundersøgelse i henhold til artikel 11, stk. 2, i Rådets forordning (EF) nr. 384/96 (EUT 2009, L 352, s. 1).
   
      (4)  Europa-Parlamentets og Rådets forordning (EU) 2016/1036 af 8.6.2016 om beskyttelse mod dumpingimport fra lande, der ikke er medlemmer af Den Europæiske Union (EUT 2016, L 176, s. 21).